Прилог бр. 1.

И З В Ј Е Ш Т А Ј

**КОМИСИЈЕ О ПРИЈАВЉЕНИМ КАНДИДАТИМА ЗА ИЗБОР У ЗВАЊЕ**

**IПОДАЦИ О КОНКУРСУ**

Конкурс објављен: 24. августа 2016. године у дневном листу *Глас Српске*

Ужа научна/умјетничка област: Историјско-теолошке науке за предмете Патрологија 1,2,3 и 4.

Назив факултета: Православни богословски факултет «Свети Василије Острошки» Универзитета у Источном Сарајеву

Број кандидата који се бирају: 1

Број пријављених кандидата: 1

**IIПОДАЦИ О КАНДИДАТИМА**

Први кандидат

**1. Основни биографски подаци**

Име, средње име и презиме: Зоран (Живан) Јелисавчић

Датум и мјесто рођења: 16.09.1961, Свилеува (општина Коцељева, Република Србија)

Установе у којима је био запослен: Православни богословски факултет у Београду,

 Православни богословски факултет у Фочи

Звања/ радна мјеста: магистар богословских наука, асистент и виши асистент на Православном богословском факултету у Београду,

Хонорани предавач Старогрчког језика на Православном богословском факултету у Фочи

Научна/умјетничка област: историјско-теолошке науке

Чланство у научним и стручним организацијама или удружењима:

 1. Члан уређивачког савета „Отачника – часопис за светоотачку праксу и теорију“

 2. Члан уређивачког одбора „Годишњака“ – часопис Православног богословског факултета Универзитета у Источном Сарајеву

 3. Члан „Удружења преводилаца Србије“.

**2. Биографија, дипломе и звања**

Основне студије (студије првог циклуса):

Назив институције: Богословски факултет Српске православне цркве

Мјесто и година завршетка: Београд, 1988. године

Постдипломске студије (студије другог циклуса):

Назив институције: Богословски факултет Атинског националног и Каподистријског универзитета

Мјесто и година завршетка: Атина, 2000. године

Назив магистарског рада: „Гносеологија Евагрија Понтијског“

Ужа научна/умјетничка област: Патрологија

Докторат (студије трећег циклуса):

Назив институције: Богословски факултет „Свети Василије Острошки“

Мјесто и година завршетка: Фоча, 2016. године

Назив дисертације: „Методика богословља Дијадоха Фотичког“

Ужа научна/умјетничка област: Патрологија

Претходни избори у наставна и научна звања (институција, звање и период):

Православни богословски факултет у Београду, асистент, 1995-1997, виши асистент 1997-2012.

Од 1998 до данас ради као хонорарни наставник Старогрчког језика на Православном богословском факултету у Фочи.

**3. Научна/умјетничка дјелатност кандидата**

1. Радови прије првог и/или последњег избора/реизбора

1. Православље, римокатолицизам, протестантизам, у „Зборник Удружења преводилаца Србије“, 2001.

2. Гностицизам, „Отачник – часопис за светоотачку праксу и теорију“, 2-2009

3. Приказ књиге „Тајна пресвете Богородице по светоме Григорију Палами“ митр. Амфилохија Радовића, Гласник СПЦ 6 – 2008.

4. Приказ књиге „Религија и наука“, „Отачник – часопис за светоотачку праксу и теорију“, 1-2008

5. Приказ књиге: Карен Кинг „Шта је гностицизам?“, „Отачник – часопис за светоотачку праксу и теорију“, 1-2009

6. Приказ књига Љ. Тадића: „Философија у времену“ и „Загонетка смрти“, „Отачник – часопис за светоотачку праксу и теорију“, 3-2008

2. Радови послије последњег избора/реизбора

 **Књиге:**

1. П. Пузовић, З. Јелисавчић, Г. Милинковић, Храм Светога Саве, Мокра Гора 2008.

У наведеној монографији кандидат је као коаутор (стр. 4-12) на прегледан и концизан начин изнео кратку историју храма у хришћанском предању. Историјат смисла храма приказан је кроз историјску перспективу, почев од политеиситичких религија, јеврејског старозаветног храма, храма у Новом завету до данашње симболике и смисла храма у Православној цркви. На аутентично православно-предањски начин кандидат даје опис смисла храма као архитектонског склопа за богослужбене потребе, као и тумачење богословске символике унутрашњости храма, иконостаса и распореда фрескописних престава.

**Научни радови:**

1. Антропоморфити (патролошки увод), „Отачник – часопис за светоотачку праксу и теорију“, 1-2007 Евагрије Понтијски о духу и души, „Отачник – часопис за светоотачку праксу и теорију“, 1-2007

Кандидат у раду на веома језгровит начин, сублимирајући проблематику у виду сижеа (стр. 17-18), износи своје закључке о богословској проблематици антропоморфизма током IV и V века. Под антропоформизмом се назива тенденција описивања Бога људским карактеристикима, као и приписивање Богу људских особина. Поједини хришћани IV века, као што су били „авдијани“ приписивали су људске особине Богу, не чисто символички већ буквално, до те мере да су укидали разлику између створено и нествореног. Као најбољи коректив на антропомрфне тенденције унутар Цркве, аутор указује на богословска становишта светог Кирила Александријског који побијајући „авдијанска“ становишта каже да се човекова једина сличност - „по икони“ са Богом тиче искључиво „унутрашњег“ човека, човека „по духу“ а е „по телу“.

2. Евагрије Понтијски о уму и души, „Отачник – часопис за светоотачку праксу и теорију“, 1-2007

На основу прворазредних историјских извора пре свега списа Евагрија Понтијског, али и других античких црквених писаца и Отаца Цркве као што су: Килмент Александријски, Ориген, свети Григорије Ниски и свети Јован Дамаскин, кандидат у контексту богословско-историјских прилика IV века, приказује богословска становишта Евагрија Понтијског о души и уму. Без посебног увода и закључка, у виду проширеног резимеа, кандидат одмах прелази на излагање постављене тематике, придржавајући се у излагању методике самог Евагрија. У раду је акценат стављен на аутентично излагање и интерпретцију Евагријеве богословске мисли, пре свега о значају ума као „божанског елемента у човеку“ у спознаји Бога и човековом спасењу. У том контексту, кандидат првенствено излаже Евагријева богословска становишта о уму и души, критички се осврћући на иста коментарима других црквених писаца и Отаца.

3. Теологија као наука у учењу светог Дијадоха Фотичког, „Годишњак“ – часопис Православног богословског факултета Универзитета у Источном Сарајеву, бр 12, 2013, (стр. 33-50)

У раду је престављен историјски развој унутрашњег садржаја појма „теологија“ од старогрчке мисли до 5 века по Христу. Посебан акценат стављенје на еманципацију овог термина у хришћанству од његовог првобтиног грчког значења. Разрађујући тематику, аутор указује да док је у антици теологија имала уопштено значење науке о боговима и била синоним за митологију, у хришћанству, конкретније у патристици, појам „теологија“ напушта политеистичке примесе и постаје наука о једном Богу. Ради ближег хришћанског одређења теологије као науке о Богу, аутор зналачки и на аутентичан начин разрађује унутрашњу садржину термина „теологија“ на основу светоотачког разликовања теологије и икономије, тј Бога самог по себи (Deus absconditus) и Бога откривеног и пројављеног свету (Deus revelatus).

**Превод:**

1.Евагрије Понтијски „Поуке монасима“, „Отачник – часопис за светоотачку праксу и теорију“, 1-2007, стр. 8-15.

Кандидат је превео спис Евагрија Понтијског „Поуке монасима“ са античког грчког на српски језик, и пропратио неопходним коментарима. Српски превод је изложен упоредо са грчким текстом.

**Радови објављени у часописима међународног значаја:**

**Радови објављени у часописима националног значаја**

**Рецензије:**

1. М. Лазић, *Теологија лепоте* (зборник радова), Београд: Отачник, 2007.

2. Н. Глубоковски, *Бог Логос* – Егзегетскa скица „Пролога” Јеванђеља по Јовану (I, 1–18), Београд: Отачник, 2008.

3. М. Лазић, *Православна естетика теола и тајна полности*, Београд: Отачник, 2008.

4. С. Аверинцев, *Символика раног средњег века* (Прилог дефиницији проблема), Београд: Отачник, 2009.

5. Г. Флоровски, *Византијски аскетски оци и духовници*, Београд: Отачник, 2009.

6. Е. Лаут, *Дионисије Ареопагит*, Београд: Отачник, 2009.

7. И. Попов, *Религиозни идеал Св. Атанасија*, Београд: Отачник, 2009.

8. Преп. Григорије Синаит, *Сабрани списи*, Београд: Отачник, 2009.

9. *Учење апостола Адаја*, превод са сиријског Н. ТУмара, Београд: Отачник, 2010.

10. Е. Жилсон, *Увод у хришћанску философију*, Београд: Отачник, 2011.

12. А. Шмеман, *Евхаристијско богословље*, Београд: Отачник, 2011.

**Редактора:** превода са старогрчког дела Преп. Григорија Синаита: Преп. Григорије Синаит, *Сабрани списи*, том 1: Аскетска дела, прев. др Александар М. Петровић, прир. Благоје Пантелић, Београд: Отачник, 2009.

**4. Образовна дјелатност кандидата**

1. Образовна дјелатност прије првог и/или последњег избора/реизбора

2. Образовна дјелатност послије посљедњег избора/реизбора

**5. Стручна дјелатност кандидата**

1. Стручна дјелатност прије првог и/или последњег избора/реизбора

Након завршених магистарски студија на Богословском факултету Атинског универзитета, као асистент и виши асистент на Богословском факултету у Београду, кандидат је учествовао на више јавних трибина, радио и тв-емисија, округлих столова и научних симпосиона од националног и међународног значаја.

2. Стручна дјелатност послије посљедњег избора:

Од октобра 1998. године па до данас, у својству хонорарног наставника, кандидат изводи наставу на предмету Старогрчки језик на Православном богословском факултету Универзитета у Источном Сарајеву.

**6. Резултат интервјуа са кандидатима**

Комисија је 03.10.2016. године у 11 часова обавила интервју са пријављеним кандидатом др Зораном Јелисавчићем у просторијама Православног богословског факултета у Фочи. Чланови комисије констатовали су кандидатову професионалну опредељеност и обученост за бављење научно-истраживачким радом из уже научне области на коју је аплицирао.

**7. Информација о одржаном предавању из наставног предмета уже научне области за коју је кандидат конкурисао, у складу са чланом 93. Закона о високом образовању РС (Службени гласник РС број: 73/10)**

Имајући у виду да кандидат др Зоран Јелисавчић у континуитету од 1998. године па до данас изводи наставу и има захтевана научно-наставна звања на Богословском факултету из уже научне области за коју је конкурисао, а сходно члану 93.Закона о високом образовању РС,исти није био дужан да пред Комисијомодржи предавање из наставног предмета.

**III ЗАКЉУЧНО МИШЉЕЊЕ**

На конкурс објављен: 24. августа 2016. године у дневном листу *Глас Српске* за избор у звање доцента за ужу научну област Историјско-теолошке науке за предмете Патрологија 1, 2, 3 и 4, пријавио се јадан кандидат.

Комисија је констатовала да пријављени кандидат др Зоран Јелисавчић испуњава све законм предвиђене услове за избор у звање доцента на ужој научној области Историјско-теолошке науке за предмете Патрологија 1, 2, 3 и 4:

 - има звање доктора наука из уже научне области,

 - има захтеване научне радове из уже научне области у којој се бира објављене у научним часописима са рецензијом

 - има захтевано вишегодишње искуство у наставном процесу у звању асистента и вишег асистента

 - има остварене активности које дају допринос развоју академске заједнице.

На основу напред наведеног Комисија једногласно предлаже Наставно-научном вијећу Православног богословског факултета „Свети Василије Острошки“ и Сенату Универзитета у Источном Сарајеву да се др Зоран Јелисавчић изабере у звање доцента за ужу научну област Историјско-теолошке науке на наставним предметима Патрологија 1, 2, 3 и 4.

Чланови Комисије:

1.др Мирко Сајловић,

ванредни професор Историје Цркве

на Правосалвном богословском факултету

Универзитета у Источном Сарајеву

\_\_\_\_\_\_\_\_\_\_\_\_\_\_\_\_\_\_\_\_\_\_\_

2. др Мирко Томасовић,

редовни професор Светога Писма Новога завета

на Правосалвном богословском факултету

Универзитета у Источном Сарајеву

\_\_\_\_\_\_\_\_\_\_\_\_\_\_\_\_\_\_\_\_\_\_\_

3.др Предраг Петровић,

доцент Систематског богословља

на Православном богословском факултету

Универзитета у Београду

\_\_\_\_\_\_\_\_\_\_\_\_\_\_\_\_\_\_\_\_\_\_\_

**IV ИЗДВОЈЕНО ЗАКЉУЧНО МИШЉЕЊЕ**

(Образложење члан(ов)а Комисије о разлозима издвајања закључног мишљења, са приједлогом једног кандидата за избор и назнаком за које звање се предлаже.)

Источно Сарајево:\_\_\_\_\_\_\_\_\_\_\_ Члан(ови) Комисије:

1.\_\_\_\_\_\_\_\_\_\_\_\_\_\_\_\_\_\_\_\_\_\_\_

2.\_\_\_\_\_\_\_\_\_\_\_\_\_\_\_\_\_\_\_\_\_\_\_